*Pressemeddelelse*

28. juni 2012

**SodaStream lancerer ’limited edition’ Ice Age-produkter**

**I forbindelse med den nye Ice Age film lancerer SodaStream en ny, *limited edition* produktlinje i samarbejde med 20th Century Fox.**

Den fjerde film i Ice Age-serien, *Ice Age 4 – på gyngende grund*, har netop haft premiere, og i den forbindelse har SodaStream lanceret en række særlige Ice Age-produkter. Det drejer sig blandt andet om fire ’icy’ smagsvarianter, som alle vil være perfekte læskedrikke på en varm sommerdag.

De fire forfriskende varianter hedder ’Icy Raspberry’, ’Icy Orange’, ’Icy Lemon’ og ’Icy Cola Lime’ og indeholder minimum 50 % mindre sukker og kalorier end almindelig sodavand. Hver enkelt flaske giver op til 12 L sodavand, men de fås kun i en begrænset periode.

Udover de nye smagsvarianter har SodaStream lanceret en særlig Ice Age-startpakke, hvor du både får en SodaStream-maskine, en kulsyrepatron, en 1 liters genanvendelig flaske samt en gratis isterningform med de velkendte Ice Age-figurer.

Sidste men ikke mindst er det også muligt, at få 0,5 liters specieldesignede flasker med hovedfigurerne fra Ice Age-filmene.

**Ny reklamefilm**  
SodaStream og 20th Century Fox’s samarbejde har også resulteret i en reklamefilm, som i disse uger bliver vist på TV og i landets biografer. Og det er faktisk et mindre stykke reklamehistorie, fordi det er første gang nogensinde, at 20th Century Fox selv producerer et kommercielt reklame-spot, hvor deres animationsfigurer indgår aktivt. Et resultat, som SodaStream er meget tilfredse med:

”I vores spot gør vi – via Ice Age-karaktererne – blandt andet opmærksom på det miljømæssige problem, som de mange plastikflasker og dåser fra de traditionelle sodavandsproducenter kan forårsage. Dermed binder vi filmens overordnede tema om naturens og verdens udvikling sammen med en af vores vigtigste *USP*’er, nemlig at SodaStream er et miljøvenligt alternativ til de ressourcekrævende sodavand på flaske. Og resultatet er både sjovt og *spot on* i forhold til vores pointe,” siger landedirektør for SodaStream i Danmark, Tanja Larsen.

Filmen kan ses på [*http://www.youtube.com/embed/CZD9bPhYwSA*](http://www.youtube.com/embed/CZD9bPhYwSA)

**For mere information, kontakt:**

Martin Tang, Marketingansvarlig for SodaStream i Danmark

T +45 43 600 609

M +45 30 366 563

Mail: [martin.tang@sodastream.dk](mailto:Tanja.larsen@sodastream.dk)

[www.sodastream.dk](http://www.sodastream.dk/)